Apache serveri teise versiooni lähtekood on võrreldes Apache 1.x-ga oluliselt ümber kirjutatud. Uue koodi kirjutamisel peeti silmas modulaarsuse suurendamist ja portatiivsuse arendamist (Apache Portable Runtime). Apache 2.x tuumal on olulisi eeliseid Apache 1.x-i ees: UNIXi hargtöötlus, parem tugi mitte-UNIXi platvormidele (näiteks Microsoft Windows), uus Apache rakendusliides ja IPv6 tugi.[12] Esimene Apache 2 alfa-väljalase oli 2000. aasta märtsis, esimene stabiilne versioon muutus kättesaadavaks 6. aprillil 2002. aastal.[13]